钦定古今图书集成/明伦汇编/氏族典/第337卷 > 刘师道
## 钦定古今图书集成/明伦汇编/氏族典/第337卷 > 刘师道

按《宋史刘师道传》：“师道字损之，开封东明人。父泽，右
补阙。师道，雍熙二年举进士，历保宁、镇海二镇从事，
擢著作佐郎，迁殿中丞，出知彭州，改祠部员外郎，出
为京东转运使。真宗嗣位，进秩度支。咸平初，徙知润
州，改淮南转运副使，兼淮南、江、浙、荆湖发运使。四年，
以漕事入奏，特迁司封，俄为正使，改工部郎中，为三”
司度支副使，擢枢密直学士，掌三班。弟几道举进士，
考官教于卷中密为识号，事泄，诏落籍。师道坐论奏
诬罔，责为行军司马。以郊祀恩，起为工部郎中。大中
祥符二年，以兵部郎中知潭州，迁太常少卿。师道敏
于吏事，所至有声，吏民畏爱。七年，暴病卒。